Prøvekørslerne på den nye strækning mellem Lindholm Station og Aalborg Lufthavn er netop skudt i gang. Det drejer sig om tre kilometer og en togtur på få minutter. Tag med på hele togturen fra Lindholm Station til Aalborg Lufthavn: Begejstring over jomfrutur Det er Banedanmark, som står for byggeriet, og sammen med blandt andre DSB kørte de prøvetur torsdag. - Vi har haft stort set alle fag involveret. Lige fra geoteknik til konstuktion, sikring, spor, jord og afvanding, siger byggeleder i Banedanmark, Jan Rudebeck Turen tager få minutter. Og Jan Rudebeck var begejstret for prøveturen. - Det ser jo ganske flot ud. Sådan et nyanlæg er jo vidunderligt at se. Med til at besigtige omgivelserne var også lokomotivinstruktør Lars Larsen fra DSB. Han skulle blandt andet godkende perron og oversigtsforhold. - Det er jo en sød, lille strækning på 2,95 kilometer, som snor sig fint over til lufthavnen. Det hele ser ud til at være i orden, lød meldingen fra Lars Larsen fra DSB. Efter planen kan de første passagerer benytte ruten til december. Se med, da TV2 Nord var med på prøvekørsel torsdag:

Referat:
Snart kan nordjyderne tage toget direkte til Aalborg Lufthavn. Efter tre års arbejde påbegyndte man torsdag prøvekørsler til Aalborg Lufthavn fra Lindholm Station.